ئیسماعیل ھەنییە

ئیسماعیل ھەنییە (١٩٦٢/١٩٦٣ لە غەززە – ٣١ی تەممووزی ٢٠٢٤ لە تاران) سیاسەتوانێکی فەلەستینی و سەرکردەی مەکتەبی سیاسیی حەماس بوو. ئەو لە ٢٩ی ئازاری ٢٠٠٦ ھەتا ١٤ی حوزەیرانی ٢٠٠٧، سەرۆک وەزیرانی دەسەڵاتی نیشتمانیی فەلەستین بوو. ھەنییە لە ٦ی ئایاری ٢٠١٧، بووە سەرۆکی نوێی مەکتەبی سیاسیی حەماس و جێگەی خالید مەشعەلی گرتەوە. لە ٣١ی تەممووزی ٢٠٢٤، میدیای دەوڵەتی ئێران بڵاوی کردەوە کە ئیسماعیل ھەنییە لە تاران تیرۆر کراوە، کە ڕۆژی پێشتر لە ڕێوڕەسمی دەستبەکاربوونی مەسعوود پزیشکیان، سەرۆک کۆماری ھەڵبژێردراوی ئێران بەشداریی کردبوو.

لە ٦ی ئایاری ٢٠١٧، ھەنییە بە سەرۆکی مەکتەبی سیاسیی حەماس ھەڵبژێردرا، لە شوێنی خالید مەشعەل؛ لەو کاتەدا ھەنییە لە کەرتی غەززەوە گواستییەوە بۆ قەتەر. لە سەردەمی دەسەڵاتەکەیدا، حەماس ھێرشی ٧ی تشرینی یەکەمی بۆ سەر ئیسرائیل دەستپێکرد، کە لە دەوحەەوە نوێنەرایەتی دەکرد. دوای ھێرشەکەی حەماس لە کۆتاییەکانی ساڵی ٢٠٢٣، ئیسرائیل نیازی خۆی بۆ تیرۆرکردنی ھەموو سەرکردەکانی حەماس ڕاگەیاند. لە مانگی ئایاری ٢٠٢٤، کەریم خان، داواکاری گشتی دادگای تاوانی نێودەوڵەتی، نیازی خۆی بۆ دەستگیرکردنی ھەنییە و سەرکردەکانی دیکەی حەماس ڕاگەیاند، بەھۆی تاوانەکانی جەنگ و تاوانەکانی دژی مرۆڤایەتی، وەک بەشێک لە لێکۆڵینەوەکانی دادگای نێودەوڵەتی تاوانەکانی فەلەستین. لە ٣١ی تەممووزی ٢٠٢٤، ھەنییە لە میانی سەردانەکەی بۆ تاران بۆ پێشوازیی دەستبەکاربوونی مەسعوود پزیشکیان، سەرۆک کۆماری ھەڵبژێردراوی ئێران، بە تەقەمەنییەک کە ھێنرابووە نێو شوێنی نیشتەجێبوونەکەی لە تاران، تیرۆر کرا.

 تێبینییەکان 

 سەرچاوەکان 

 بەستەرە دەرەکییەکان 

پۆل:لەدایکبووانی ١٩٦٢
پۆل:لەدایکبووانی ١٩٦٣
پۆل: مردووانی ٢٠٢٤
پۆل:سەرۆک وەزیرانی دەسەڵاتی نیشتمانیی فەلەستین
پۆل:ئەو کەسانەی لەلایەن حکوومەتی ئەمریکاوە وەک تیرۆریست دەستنیشان کراون
پۆل:ئەندامانی حەماس
پۆل:ئەندامە تیرۆرکراوەکانی حەماس
پۆل:ئەندامانی ئەنجومەنی یاسادانانی فەلەستین ٢٠٠٦
پۆل:ئاوارە فەلەستینییەکان
پۆل:مسوڵمانە سوننە فەلەستینییەکان